gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl en es gl it gl gl gl gl gl gl gl it gl gl it gl gl it gl gl it gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación e os concellos da Laracha, Cabana, Carballo, Coristanco e Ponteceso formalizan o ‘Proxecto Anllóns’
turismo 24 de Setembro de 2021
O presidente da Deputación da Coruña e os alcaldes dos cinco concellos asinaron esta mañá o convenio marco que permitirá crear un ente de cooperación intermunicipal para xestionar o proxecto
O obxectivo fundamental é promocionar e desenvolver o turismo a través de iniciativas que teñan o río Anllóns como eixo central
A Deputación da Coruña e os alcaldes dos concellos da Laracha, Cabana de Bergantiños, Carballo, Coristanco e Ponteceso veñen de formalizar o convenio marco do denominado 'Proxecto Anllóns'. O acordo foi asinado esta mañá en sede provincial polo presidente, Valentín González Formoso, e polos alcaldes dos cinco concellos, José Manuel López Varela, José Muíño, Evencio Ferrero, Juan Carlos García Pose e Xosé Lois García Carballido.
González Formoso explicou que este convenio marco permitirá crear un ente de cooperación intermunicipal que permita xestionar e impulsar o 'Proxecto Anllóns', entre cuxos obxectivos está o de "promover e desenvolver un modelo de turismo sostible a través de iniciativas que teñan o río Anllóns como eixo central".
O presidente da Deputación subliñou "a importancia da colaboración institucional para xestionar este ambicioso proxecto, entorno a un río de máis de 54 quilómetros que vertebra a comarca de Bergantiños" e que incluirá accións para a recuperación e posta en valor da arquitectura tradicional e a paisaxe natural das ribeiras do Anllóns.
Pola súa banda, o vicepresidente e deputado de Turismo, Xosé Regueira explica que o "proxecto pretende poñer en valor, en primeiro lugar, a riqueza ecolóxica e a biodiversidade do trazado do río Anllóns, mais tamén desenvolver accións relacionadas co patrimonio inmaterial e mesmo coa identidade cultural relacionada co propio río". Neste sentido, salienta a importancia do propio trazado do río que nace na parroquia de Soandres, no Concello da Laracha, e percorre a comarca natural vertebrándoa ata desembocar no estuario de Anllóns, en Ponteceso.
Co obxecto de preservar a biodiversidade e o patrimonio natural propio desta comarca, o proxecto contemplará accións de recuperación do bosque de ribeira e a erradicación da flora alóctona e plantas invasoras en ámbitos próximos ao río, que serán complementadas con accións divulgativas entre a comunidade escolar.
Entre as iniciativas que se van incluír no proxecto tamén se valorarán as referidas ao patrimonio inmaterial e á identidade cultural relacionada co río Anllóns, como poden ser a recuperación de sendeiros de pescadores, a posta en valor de lendas e de historias de tradición oral ou iniciativas relativas a infraestruturas fluviais como minicentrais ou muíños de batán.
A formalización deste convenio, que ten unha duración inicial de 4 anos, e chega despois da súa aprobación en acordo plenario no pasado mes de xullo. As súas bases detallan o procedemento que se van levar a cabo para a xestión conxunta do proxecto, para o que deberá redactarse unha memoria e un plan director.
O espazo de cooperación estará impulsado e dirixido a través dun órgano colexiado que se denominará Consello de Dirección e que estará formado por dous representantes de cada unha das corporacións participantes, incluída a Deputación da Coruña, que prestará tamén apoio administrativo, asesoramento xurídico e económico.
Preto de ti - Turismo
Información de interese para os asistentes
Información dos cursos 2020 (Convocatoria extraordinaria)
Relación de persoal admitido aos cursos da convocatoria extraordinaria do Plan de formación agrupado 2020
A Deputación e os concellos da Laracha, Cabana, Carballo, Coristanco e…
A Deputación da Coruña e o Concello de Valdoviño supervisan a recta final da…
O parque arqueolóxico Compostela Rupestre dotarase dun plan director de…
Xosé Regueira aposta pola colaboración dos sectores público e privado na…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web